
             REPUBLIKA HRVATSKA
OPĆINSKI PREKRŠAJNI SUD U ZAGREBU
           Zagreb, Avenija Dubrovnik 8 		 

Poslovni broj: Pp-1039/2026
   

R E P U B L I K A    H R V A T S K A

Općinski prekršajni sud u Zagrebu, po sucu Kristini Koščec Kušić, uz sudjelovanje zapisničara Ivane Grčić, u prekršajnom predmetu protiv okr. Nikola Karasić, zbog prekršaja iz čl. 13. Zakona o prekršajima protiv javnog reda i mira ("Narodne novine" br. 41/1977, 47/1989, 55/1989, 47/1990, 55/1991, 29/1994, 114/2022, 47/2023), u povodu optužnog prijedloga Ministarstva unutarnjih poslova, Policijska uprava bjelovarsko-bilogorska, Policijska postaja Čazma, KLASA: 211-07/25-5/29080, URBROJ: 511-02-06-25-1 od 28. studenog 2025., na temelju čl. 230. Prekršajnog zakona („Narodne novine“ broj 107/07, 39 /13, 157/13, 110/15, 70/17, 118/18, 114/22), dana 02. travnja 2026. godine, izdaje 


P R E K R Š A J N I    N A L O G

I Okrivljeni: NIKOLA KARASIĆ, OIB 34783037179, rođen 18. prosinca 1993. u Ivanić Gradu, s prebivalištem u Komuševac, ulica Komuševac 154, Čazma, prekršajno kažnjavan,

k r i v    j e

što je dana 01. studenog 2025. u 21:03 sati na javnom mjestu, na parkiralištu pizzerije Fokus u Čazmi, Braće Radića kbr. 5. narušavao javni red i mir na način da je u alkoholiziranom stanju nakon kraće verbalne prepirke sa oštećenim Damirom Novesel (rođ. 04.08.1997.)  na istoga fizički nasrnuo te ga otvorenim dlanovima primio za vrat, u daljnjem narušavanju javnog reda i mira okrivljenog sprječava Saša Volarić-Pazdrijan (rođ. 16.05.2002.g.) koji dolazi između okrivljenog i oštećenog te iste razdvaja, tom prilikom oštećeni Damir Novosel pada na tlo, a nakon čega ga okrivljeni udara nogom u predjelu leđa, te je u navedenom sukobu oštećeni Damir Novosel zadobio lake tjelesne ozljede, tučom na javnom mjestu okrivljeni je narušavao javni red i mir,   
dakle, na javnom mjestu remetio javni red i mir,
čime je počinio prekršaj iz čl. 13. Zakona o prekršajima protiv javnog reda i mira, 
pa mu se na temelju citiranog propisa, 

i z r i č e

novčana kazna u iznosu od 379,64 eura (tristosedamdesetdeveeuraišezdesetčetiricenta).

II Na temelju čl. 40. Prekršajnog zakona okrivljeniku se u izrečenu novčanu kaznu uračunava vrijeme provedeno u smještanju u posebnu prostoriju do prestanka djelovanja opojnog sredstva po policijskim službenicima VIII Policijske postaje Zagreb od dana 1. studenog 2025. u 23,20 sati do 2. studenog 2025. godine u 07,18 sati, izjednačujući takvo oduzimanje slobode s 2 (dva) dana zatvora, odnosno kao 79,64 eura (sedamdesetdeveteuraišezdesetčetiricenta) novčane kazne, tako da okr. ima za platiti još 300,00 eura (tristoeura).

III Na temelju čl. 33. st. 11. Prekršajnog zakona okrivljenik je dužan platiti izrečenu novčanu kaznu u roku od 1 (jedan) mjesec po pravomoćnosti ovog prekršajnog naloga, putem priložene uplatnice, a ukoliko u ovom roku plati dvije trećine 
izrečene novčane kazne smatrati će se da je novčana kazna plaćena u cijelosti, dok će se u protivnom postupiti prema odredbama čl. 34. Prekršajnog zakona.

IV Na temelju čl. 139. st. 3. u vezi s čl. 138. st. 2. i 3. Prekršajnog zakona, okrivljenik je dužan naknaditi troškove prekršajnog postupka u paušalnom iznosu od po 20,00 eura (dvadeseteura), u roku od 1 (jedan) mjesec, po pravomoćnosti ovog prekršajnog naloga, a u protivnom troškovi će se naplatiti prisilno, sukladno čl. 152. st. 4. i st. 11. Prekršajnog zakona.


Obrazloženje

1. Ministarstvo unutarnjih poslova, Policijska uprava bjelovarsko-bilogorska, Policijska postaja Čazma, podnijela je optužni prijedlog protiv okrivljenika, zbog prekršaja činjenično i pravno opisanog u izreci ove presude.
2. Razmotrivši optužni prijedlog sud je utvrdio da su se stekli uvjeti iz čl. 230. Prekršajnog zakona za izdavanje prekršajnog naloga, jer je optužni prijedlog podnio ovlašteni tužitelj, a isti je utemeljen na obavljenom nadzoru ovlaštene osobe tužitelja, koja je o tome sačinila službenu zabilješku. Ocijenivši činjenično stanje dovoljno utvrđenim i bez ispitivanja okrivljenika i provođenja glavne rasprave, utvrđeno je da je okrivljenik počinio prekršaj koji mu se stavlja na teret, slijedom čega je odlučeno kao u izreci.
3. Za ovaj prekršaj propisana je novčana kazna u iznosu od 300,00 do 2.000,00 eura ili kazna zatvora do 30 dana.
4. Prilikom odlučivanja o prekršajnoj sankciji, vodeći računa o svim okolnostima iz čl. 36. st. 2. Prekršajnog zakona, sukladno odredbi čl. 36. st. 2. Prekršajnog zakona, sud je vodio računa o stupnju krivnje, opasnosti djela i svrsi kažnjavanja, te su uzete u obzir sve okolnosti koje utječu da kazna bude lakša ili teža za počinitelja. Slijedom navedenog, imajući na umu sve okolnosti konkretnog slučaja te prirodu i značaj prekršaja, kao i prekršajnu nekažnjavanost okrivljenika, ovaj sud je okrivljeniku izrekao novčanu kaznu kao u izreci, smatrajući da je ista primjerena i dostatna svim okolnostima konkretnog slučaja, te da će se istom dovoljno utjecati na okrivljenika da ubuduće ne čini prekršaje i ostvariti opća svrha prekršajnopravnih sankcija iz čl. 6. Prekršajnog zakona i svrha kažnjavanja iz čl. 32. Prekršajnog zakona.

5. Pri tom se ističe da, sukladno odredbi čl. 152. st. 3. Prekršajnog zakona, ukoliko okrivljeniku roku koji mu je određen za plaćanje novčane kazne (tj. u roku od mjesec dana po pravomoćnosti ovog prekršajnog naloga), plati dvije trećine izrečene kazne (tj. iznos od 200,00 eura (dvjestoeura)) smatrati će se da je novčana kazna plaćena u cijelosti.
6. Odluka o troškovima prekršajnog postupka temelji se na citiranim zakonskim 
odredbama, a visina paušala određena je primjereno duljini i složenosti postupka.

U Zagrebu, 02. travnja 2026. godine.


  Zapisničar							                            Sudac
 Ivana Grčić					                                    Kristina Koščec Kušić

Uputa o pravu na prigovor:
Protiv ovog prekršajnog naloga dopušten je prigovor u roku od osam dana od dana dostave. Prigovor se podnosi na adresu Općinski prekršajni sud u Zagrebu, Zagreb, Avenija Dubrovnik 8, u dva istovjetna primjerka.

U prekršajnom postupku koji se vodi po prigovoru na prekršajni nalog zbog poricanja prekršaja sud nije vezan zabranom iz čl. 202. st. 4. Prekršajnog zakona (zabrana izmjene presude na štetu okrivljenika).



Dostaviti:
1. Okr.: Nikola Karasić, Komuševac 154, Čazma, 
2. Tužitelju: MUP, Policijska uprava bjelovarsko-bilogorska, Policijska postaja Čazma,
3. U spis.

